Брой 3 (719) / 2013
Бизнесмени и общественици разказаха пред ученици за първото си работно място
Петък, 08 Февруари 2013 20:48
Собственици на фирми и общественици разказваха пред ученици за първите си стъпки в професионалното поприще. Срещата под мотото „Моята първа работа” се състоя на 15 януари в СОУ „Бачо Киро” по проект на училищното настоятелство „Информационен и кариерен център”. През следващите месеци центърът ще бъде създаден в библиотеката на училището с финансовата подкрепа на Фондация за реформа в местното самоуправление и SAP labs България. Какъв да стана? Какво да избера да уча? Тези въпроси си задава без изключение всеки завършващ гимназист. На прага на истинския живот дипломираните ученици трябва да направят сериозния избор за професионалната си реализация. Оказва се, че само в САЩ над 80% от анкетираните възрастни отговарят, че са направили грешен избор. Над половината от населението там пък не е удовлетворено от своята работа, сочат изследванията. „Добрият професионален избор трябва да отговаря едновременно както на способностите и предпочитанията на индивида, така и на изискванията и възможностите на пазара на труда”, обясни Илийка Иванова, директор на Бюрото по труда. Тя успокои учениците, че за да направят правилния избор, няма нищо страшно да се обърнат към кариерните центрове и специалистите…
Две двойки си казаха отново „Да” след 50 години брак
Петък, 08 Февруари 2013 20:35
Две златни сватби отпразнуваха в Пенсионерския клуб в Павликени през изминалата година. Старите обичаи и традиции при женитба пресъздадоха семействата Славка и Христо Георгиеви и Иван и Росица Радови, които отново си казаха заветното „Да”. Когато семейство Радови решава да отпразнува златната си сватба, кани и най-възрастната двойка в клуба – семейство Георгиеви, които имат 55 години брак, да споделят празника. По 108лв. и много подаръци от своите приятели получават главните герои в церемонията. Своите истории и как поддържат любовта повече от половин век „младоженците” разказаха за читателите на вестник „Павликенски глас”. За една седмица пламва любов, горяща повече от 50години Родом от две различни населени места, Росица и Иван се запознават в бръснарския салон в Павликени, където той е майстор, а тя отива на стаж. Така съдбата среща двамата, а тяхната любов и съвместни усилия поддържат брака им вече пет десетилетия. „Тя дойде при нас на работа в бръснарския салон и тогава се запознахме. Първата ни среща беше на едно кино, на което аз я замолих да отидем. Когато тръгнах да я изпращам, малко преди да стигнем до тяхната…
Как преди 111 години Бяла черква станала център на „модерното лозарство” и въвела празника Трифон Зарезан
Петък, 08 Февруари 2013 20:25
Още от османско време земеделието било основно занятие на белочерковци, а наред с него и лозарството, след което дошло и винарството. Селяните продавали виното си чак в Габрово и по балканските села. Зло време дошло, когато през 1882г., както в цялата страна, така и тук болестта филоксера поразила местните лозя, а 10 години по-късно (1892 г.) се прибавила и друга пораза – маната (перноспората). Тези болести били пренесени от Америка. Вследствие на това старото лозарство западнало и към 1900г. населението тук обедняло, поради което голяма част от него се изселила в Павликени, в с. Абоба и другаде. През 1902г. тук умни белочерковци създали лозарско дружество от 60 души с председател Йосиф хаджи Христов – учител по естествена история в местното училище. В дружеството влезли и Цанко Б. Церковски с брат си Ангел Бакалов. Дружеството намерило изход от тежкото положение като внесло от чужбина американски лозови пръчки – дивачки (подложки), на които да се присаждат калеми от българските лози за устойчивост срещу посочените болести. Важна задача била да се научат селяните как се извършва тая работа, наричана пипиниерство. През 1902-1903г. особено…
Медицински център „Медиана” спечели проект за 99 хил.лв.
Петък, 08 Февруари 2013 20:23
Модерна компютъризирана радиография ще е на разположение на пациентите в Медицински център „Медиана” в следствие на спечелен проект по европейските фондове. В рамките на 12 месеца ще се реализира „Подобряване на условията на труд в Медицински център „Медиана”, финансиран от Оперативна програма „Развитие на човешките ресурси“ и Европейския социален фонд. Подробностите по проекта бяха обявени от управителя на здравното заведение д-р Пламен Латев по време на пресконференция в лекционната зала на читалище „Братство-1884”. Стойността на нововъведенията е 99 028,50лв. Една от предвидените дейности е именно замяната на фотолабораторията в рентгена с компютъризирана радиография, при която изображението ще е цифрово. Пациентите ще получават диск с образа, който ще се разпространява на специализирана информационна система. С новата технология ще се избегнат вредите на фотолабораторията. Обширен анализ на състоянието и проектиране на трудовата дейност е най-тежката процедура, за която ще се използват една трета от средствата. Анализът ще се извърши от консултанска фирма, която ще оцени рисковете на всяко едно работно място и ще предложи мерки за подобряване на средата на работа. Друга фирма ще подготвя Медицинския център за стандарт за по-безопасни условия…
Включиха музеите в Павликени и Бяла черква в пътеводител със 17 маршрута
Четвъртък, 24 Януари 2013 07:00
Античният керамичен център, Историческия музей в Павликени и петте музея в град Бяла черква са включени в един от маршрутите на новоиздаден пътеводител по инициативата „Опознай родния край”. Целта е да се засили ученическият туризъм в региона, както и да се популяризират обекти в десетте общини. Книжката е издадена от Областна администрация с финансовата подкрепа на участващите общини. Пътеводителят включва 17 нови туристически маршрути, които обхващат най-значимите туристически и културно-исторически обекти в областта. Изданието е в 24 - хиляден тираж и ще се разпространява сред учениците в учебните заведения в областта. Представянето на пътеводителя се състоя в сряда на официална церемония в Музей „Възраждане и учредително събрание” във Велико Търново. Присъстваха заместник-министърът на икономиката, енергетиката и туризма Иво Маринов, областният управител проф. Пенчо Пенчев, началникът на Регионалния инспекторат по образование Розалия Личева, изпълнителният секретар на Българския туристически съюз Венцислав Удев, служители на музеи, учители и ученици. Единствен инж.Емануил Манолов сред общинските кметове уважи събитието. Тържеството започна с изпълнение на великотърновския актьор Милен Иванов на фрагменти от пътеписа на Алеко Константинов „Какво? Швейцария ли?", по повод 150-та годишнина от рождението на…
„Браво” спечели турнира по футбол на малки вратички
Четвъртък, 17 Януари 2013 22:39
Тимът на магазини „Браво” спечели Зимния турнир по футбол на малки вратички след ожесточен финален мач с клуба на „МИС-А”. Резултатът на решаващата среща бе 6:1. Още във втората минута Иван Златков отбеляза първия гол за своя отбор. Неговите съотборници Владо Анев, Стилян Ванев и Асен Георгиев също се разписаха в срещата. Два автогола си вкараха играчите от „МИС-А”, а Иван Иванов отбеляза единствената гол за своя отбор на финала. Мачът разбуди бурни емоции, както на терена, така и на трибуните. Мача за 3-то и 4-то място спечелиха с 10:2 футболистите от „Тотитранс”, които играха срещу учениците от СОУ „Бачо Киро”. Най-малкият играч Кристиян Райков от „Тотитранс” отбеляза два гола в срещата. Кметът на Община Павликени инж.Емануил Маналов награди с купи и парични награди победилите отбори. Първата награда в турнира бе в размер на 250лв., средствата са осигурено от „Милки лукс” със собственик Илия Димитров. Втората и третата награда са съответно 150лв и 100лв., които са осигурени от магазини „Браво”. Голмайстор на турнира стана Иван Тончев от отбора на „МИС-А”. Купа за най-коректен отбор спечелиха играчите от „Плами”. Най-красивият гол…